Diari Oficial de la Generalitat Valenciana


Sumari del DOGV 6164, del 14-12-2009 (2009/13128)

RESOLUCIÓ de 8 d'octubre de 2009, del Servici Territorial d'Energia de València, per la qual s'anul·la i es deixa sense efecte la resolució d'este Servici Territorial d'Energia, de 14 de gener de 2008, per la qual es va atorgar a Iberdrola Distribución Eléctrica, SAU, autorització administrativa, es va aprovar el projecte d'execució i es va declarar, en concret, la utilitat pública del projecte d'instal·lacions corresponent a la modificació, entre els suports núm. 83 i 92, de la línia aèria d'alta tensió a 66 kV de ST Alzira a ST Cullera, al terme municipal de Riola, província de València. Expedient: ATLIRE/2003/1/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6164

Data del DOGV
:   14-12-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/13480


Data del document
:   08-10-2009

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 8 d'octubre de 2009, del Servici Territorial d'Energia de València, per la qual s'anul·la i es deixa sense efecte la resolució d'este Servici Territorial d'Energia, de 14 de gener de 2008, per la qual es va atorgar a Iberdrola Distribución Eléctrica, SAU, autorització administrativa, es va aprovar el projecte d'execució i es va declarar, en concret, la utilitat pública del projecte d'instal·lacions corresponent a la modificació, entre els suports núm. 83 i 92, de la línia aèria d'alta tensió a 66 kV de ST Alzira a ST Cullera, al terme municipal de Riola, província de València. Expedient: ATLIRE/2003/1/46. [2009/13480]  
El dia 10 d'abril de 2007, Iberdrola Distribución Eléctrica, SAU, d'ara endavant Iberdrola, va presentar en este Servici Territorial d'Energia un annex al projecte d'instal·lacions corresponent a la modificació, entre els suports núm. 83 i 92, de la línia aèria d'alta tensió a 66 kV de ST Alzira a ST Cullera, al terme municipal de Riola, província de València. Expedient: ATLIRE/2003/1/46.  
L'annex en qüestió, respecte que se sol·licitava l'autorització administrativa, aprovació del projecte d'execució i declaració, en concret, d'utilitat pública, se circumscrivia al tram del projecte de modificació de la línia referida comprés entre els suports 84 i 89 d'esta i tenia una longitud de 1359 metres, amb tipologia aèria i una tensió de 66 kV.  
La presentació d'este annex es justificava en la necessitat de modificar el tipus de conductor i els suports seleccionats, respecte del projecte original, per a escometre la modificació del traçat de la línia aèria d'alta tensió Alzira-Cullera, entre els suports 84 i 89, per trobar-se l'actual recorregut dins del límit de la zona urbana del municipi de Riola, i millorar i ampliar d'esta manera la xarxa de distribució d'alta tensió a 66 kV.  
En atenció a la sol·licitud formulada, i en compliment del que disposa el Decret 88/2005, de 29 d'abril, del Consell de la Generalitat, pel qual s'establixen els procediments d'autorització i instal·lacions de producció, transport i distribució d'energia elèctrica que són competència de la Generalitat i en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, este Servici Territorial va iniciar la tramitació regulada en els esmentats cossos normatius i va procedir a trametre la separata del projecte a l'Ajuntament de Riola, única administració o organisme amb béns i drets a càrrec seu afectada per l'execució del projecte, a fi que prestara la conformitat o s'oposara a l'autorització sol·licitada i establira les condicions tècniques que poguera estimar procedent, i va iniciar igualment els tràmits d'informació pública de la sol·licitud i projecte presentats.  
Efectuats els tràmits preceptius, amb data 14 de gener de 2008, este Servici Territorial d'Energia va procedir a atorgar a Iberdrola autorització administrativa, aprovació del projecte d'execució i declaració, en concret, d'utilitat pública del projecte d'instal·lacions corresponent a la modificació, entre els suports núm. 83 i 92, de la línia aèria d'alta tensió a 66 kV de ST Alzira a ST Cullera, al terme municipal de Riola, província de València. Expedient ATLIRE/2003/1/46.   
La dita resolució va ser publicada en el Diari Oficial de la Comunitat Valenciana núm. 5965, de 2 de març de 2009, i en el Butlletí Oficial de la Província de València núm. 56, de 6 de març de 2009, i se'n va fer també la notificació individualitzada als interessats.  
Arran de la publicació i la notificació realitzades, es van presentar diversos recursos d'alçada contra la resolució que ens ocupa, per la qual cosa, a fi de resoldre'ls adequadament, es va procedir a la revisió de l'expedient instruït, i es va donar la circumstància que després de l'examen es van observar una sèrie de motius que podrien determinar l'anul·labilitat de la resolució d'este Servici Territorial, de 14 de gener de 2008, anteriorment referida.  
A la vista d'esta circumstància, amb data 4 de juny de 2009, es va notificar a la mercantil Iberdrola la concurrència, en la resolució que ens ocupa, de circumstàncies que en podrien determinar l'anul·labilitat i la necessitat de revocar-la, i atorgar-li audiència en l'expedient, i cal significar que durant el termini atorgat a este efecte la precitada mercantil no va realitzar cap manifestació respecte d'això.  
Pel que fa als motius concrets que determinen l'anul·labilitat de la resolució adoptada per este Servici Territorial d'Energia, amb data 14 de gener de 2008, cal assenyalar que per mitjà d'esta, de fet, no es va resoldre la petició concreta formulada per Iberdrola que, com abans s'ha indicat, es concretava en la sol·licitud d'autorització administrativa, aprovació del projecte d'execució i declaració, en concret, d'utilitat pública de l'annex presentat amb data 10 d'abril de 2007 que, com també s'ha indicat, se circumscrivia al tram del projecte de modificació de la línia referida comprés entre els suports 84 i 89 d'esta i tenia una longitud de 1359 metres, sinó que, al contrari, la resolució que ens ocupa va autoritzar i va aprovar un projecte de modificació que no es correspon amb el contingut en l'annex esmentat i els seus efectes van afectar un tram de línia elèctrica diferent d'aquell per al qual havia sigut sol·licitada l'autorització i la longitud del qual, d'altra banda, era també major que la sol·licitada, de la qual cosa resulta que, en definitiva, per mitjà de la resolució que ens ocupa no es van arribar a resoldre les concretes sol·licituds formulades per la mercantil peticionària amb relació a l'annex presentat.  
L'article 89.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú disposa que en els procediments tramitats a sol·licitud de l'interessat, la resolució que els resolga ha de ser congruent amb els peticions formulades per este. En el present cas, com anteriorment s'ha indicat, s'observa la falta d'esta congruència, perquè, de fet, la concreta sol·licitud formulada per la mercantil peticionària va quedar sense resoldre.  
D'altra banda, l'article 63 de la Llei 30/1992 establix que són anul·lables els actes de l'administració que incórreguen en qualsevol infracció de l'ordenament jurídic, fins i tot la desviació de poder, i l'article 66 de la mateixa llei disposa que l'òrgan que declare la nul·litat o anul·le les actuacions disposarà sempre la conservació d'aquells actes i tràmits el contingut dels quals s'haguera mantingut igual si no s'haguera comés la infracció.   
En el present cas, l'únic tràmit susceptible de conservació el constituïx la tramesa, a l'Ajuntament de Riola, de la pertinent separata del projecte a fi que prestara la conformitat o s'oposara a l'autorització sol·licitada i establira les condicions tècniques que poguera considerar procedent, el qual va ser emés en sentit favorable a l'atorgament de l'autorització.  
No obstant això, donat el temps transcorregut des de la realització de l'esmentat tràmit, es considera necessari i convenient que, en el cas que la mercantil peticionària sol·licitara novament l'atorgament de l'autorització que ens ocupa, es reiterara este.  
De conformitat amb el que disposa l'article 105.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, les administracions públiques podran revocar en qualsevol moment els seus actes de gravamen o desfavorables, sempre que esta revocació no constituïsca dispensa o exempció no permesa per les lleis, o siga contrària al principi d'igualtat, a l'interés públic o a l'ordenament jurídic, i es dóna en el cas que ens ocupa les circumstàncies previstes en este.  
Pel que s'ha exposat anteriorment, este Servici Territorial d'Energia resol:  
Primer  
Anul·lar, revocar i deixar sense efecte la resolució d'este Servici Territorial d'Energia, de 14 de gener de 2008, per la qual es va atorgar a Iberdrola Distribución Eléctrica, SAU, autorització administrativa, es va aprovar el projecte d'execució i es va declarar, en concret, la utilitat pública del projecte d'instal·lacions corresponent a la modificació, entre els suports núm. 83 i 92, de la línia aèria d'alta tensió a 66 kV de ST Alzira a ST Cullera, al terme municipal de Riola, província de València (ATLIRE/2003/1/46), i això sense perjuí que la mercantil peticionària puga sol·licitar novament l'atorgament de l'autorització al seu dia sol·licitada.  
Segon  
Publicar i notificar la present resolució, d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i comunicar que la seua publicació es realitzarà igualment als efectes que determina l'article 59 de la Llei 3071992, de 26 de novembre, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'haguera pogut fer.  
Contra la present resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ Colom núm. 1, 4ª 46999 València), en el termini d'un mes, comptador a partir de l'endemà a aquell en què tinga lloc la notificació de la present, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior.  
Tot això, sense perjuí que puga interposar qualsevol altre recurs que crega oportú.  
València, 8 d'octubre de 2009.- El cap del Servici Territorial d'Energia: Enrique Climent Sirvent